1Nan kiniko sudaro-sudaro, am-bo niyo supayo angkau bi ma-ngana baliak, tantang parkaro Injil nan dari Allah, nan dulu lah ambo bari-tokan kabake angkau. Angkau layi bi manarimonyo, sarato bi picayo kaba-ke Isa Almasih, dek karano di Injil tu. 2Jikok angkau layi bapacik arek, ka-bake apo nan lah ambo baritokan tu, mako, Injil tu manyalamaikkan ang-kau; tapi, indak doh manyalamaikkan, jikok angkau hanyo picayo, tapi pica-yo nan indak jo pangaratian. 3Apo nan lah ambo tarimo, itu pu-lolah nan lah ambo sampaikan kaba-ke angkau. Nan paliang pantiang lah ambo sampaikan, baraso, Isa Alma-sih mati dek karano di doso-doso ki-to, samo jo bakcando nan lah tatulih di Alkitauk; 4baraso Baliau lah diku-buakan, tapi, kamudian di ari nan ka-tigo, Baliau di-iduikkan baliak. Itupun tatulih pulo di Alkitauk. 5Ambo lah ma-agiah tawu pulo kabake angkau, baraso, Isa Almasih nan lah di-iduik-kan baliak tu, lah manampakkan diri Baliau pulo kabake Petrus, sarato ka-mudian, kabake kaduwo baleh rasul. 6Sasudah tu, Baliau manampakkan diri pulo, kabake limo ratuih urang labiah pangikuik Baliau, sakali basu-wo jo Baliau kasadonyo. Kabanyak-kan dari urang-urang tu, layi iduik ju-wo lai sampai kiniko, hanyo babarapo urang nan lah bi maningga. 7Kamu-dian, Isa Almasih manampakkan di-ri pulo kabake Yakobus, nan sasudah tu, kabake sadonyo rasul. 8Nan tarakir sakali, Baliau manam-pakkan diri pulo kabake ambo, - ambo nan bak ibaraik anak nan layie saba-lun di waktunyo! 9Ambo adolah ra-sul Tuhan nan paliang ino. Ambo in-dak patuik doh dinamokan rasul, dek karano, ambo lah ma-aniayo jamaat Allah. 10Tapi, dek karano rahmaik Allah, mako, jadilah ambo bakcan-do ka-adaan ambo nan kiniko. Sarato indak subawo doh Allah ma-ampuni ambo. Malahan ambolah nan baka-rajo labiah barek, daripado kasado-nyo rasul nan lain. Tapi, itu sabana-nyo indak doh usawo ambo; itu adolah kakuatan Allah nan mangasiahi am-bo, sarato nan bakarajo samo-samo jo ambo. 11Dek karano itu, dari si-apo pun juwo angkau manarimo Injil tu, -apokoh itu dari ambo, atau dari rasul-rasul nan lain - itu indak man-jadi masalah. Nan paralu iyolah, ka-mi mambaritokan Injil tu, nan ang-kau layi bi picayo. 12Jikok nan kami baritokan tu iyo-lah, baraso Isa Almasih lah di-iduikkan baliak dari kamatian, tapi, baa mang-ko ado dari antaro angkau nan bi ba-kato, baraso urang nan lah mati, in-dak ka di-iduikkan doh baliak? 13Jikok iyo urang mati indak ka di-iduikkan doh baliak, itu ba-arati, Isa Almasih indak di-iduikkan pulo doh baliak dari kamatian. 14Kok santano Isa Almasih indak di-iduikkan doh baliak dari ka-matian, mako, indak ado doh guno-nyo apo nan kami baritokan, sarato indak ado pulo doh gunonyo angkau ba-iman, dek karano iman angkau tu indak badasar sabuwah alah juwo. 15Nan labiah cilako lai, tantu nan ka-mi ko lah bi baduto tantang Allah, dek karano kami lah bi mambaritokan, ba-raso Allah lah ma-iduikkan baliak Isa Almasih dari kamatian, padohal, Allah indak doh ma-iduikkan Baliau baliak -jikok iyo batua urang mati indak ka di-iduikkan baliak! 16Dek karano, jikok urang mati indak ka di-iduikkan doh baliak, mako, Isa Almasih pun indak di-iduikkan doh baliak dari kamatian. 17Jikok Isa Almasih indak di-iduikkan baliak, mako, indak ado doh gunonyo iman angkau tu; itu ba-arati, angkau tatauk juwo lai dalam ka-adaan bado-so, sarato indak ciyek juwo doh nan ka dapek angkau arokkan. 18Baitu pulo urang-urang Kristen nan lah bi mati, indak ka ado pulo doh tu nan ka inyo arokkan. 19Jikok kito ba-arok kabake Isa Almasih, hanyo untuak iduik nan di dunia ko sajo, mako, dari kasadonyo umaik manusia, kitolah urang nan pa-liang malang! 20Tapi nyatonyo, Isa Almasih lah di-iduikkan baliak dari kamatian. Iko-lah jaminannyo, baraso urang-urang nan lah bi mati, ka di-iduikkan baliak. 21Dek karano, mauik masuak ka dalam dunia malalui surang urang, baitu pu-lo, iduik baliak dari kamatian, dibari-kan kabake manusia, malalui surang urang pulo. 22Samo jo bakcando ka-sadonyo manusia, bi mati, dek kara-no inyo tu basatu jo Adam, baitu pulo, kasadonyo manusia ka di-iduikkan ba-liak, dek karano basatu jo Isa Almasih. 23Tapi, satiyok-tiyok urang ka di-iduikkan baliak manuruik legaran-nyo: nan partamu-tamu Isa Almasih; kamudian, isuak pado wakatu Baliau datang baliak, baru tibo legaran dek urang-urang nan tamasuak miliak Isa Almasih. 24Sasudah tu tajadilah kiya-maik. Pado wakatu itu, Isa Almasih ka mambinasokan sagalo pamaren-tahan, sagalo kakuwasoan, sarato jo sagalo kakuatan; sudah tu, Baliau ka manyarahkan kakuwasoan Baliau sa-bagai Rajo, kabake Allah, Bapak kito. 25Isa Almasih musti taruih mamaren-tah, sampai Allah mambuwek kasa-donyo musuah Isa Almasih, tunduak kabake Baliau. 26Musuah nan tarakir nan ka ditunduakkan, iyolah mauik. 27Di Alkitauk ado tatulih bakcando iko, ’Allah lah mambuwek sagalo sa-suatu tunduak kabake Baliau.” Lah ja-leh, baraso nan dimukasuik jo ”saga-lo sasuatu, ” itu indak tamasuak doh jo Allah sandiri, nan mambuwek sa-galo sasuatu tu, tunduak kabake Isa Almasih. 28Tapi, sasudah kasadonyo ditunduakkan ka bawah pamarentah-an Isa Almasih, mako Baliau sandiri, iyolah Anak Allah, ka manunduakkan diri Baliau kabake Allah, nan lah mam-buwek sagalo sasuatu tunduak kaba-ke Baliau. Mako, Allah sandirilah nan ka mamarentahi kasadonyo. 29Jikok urang mati indak di-iduik-kan doh baliak, baa mangko ado urang nan dipamandikan untuak urang ma-ti? Apo payidahnyo urang-urang tu mampabuwek nan bakcando itu? Ji-kok iyo urang mati sabana-bana indak ka di-iduikkan doh baliak, apo guno-nyo urang-urang tu mampabuwek nan bakcando itu? 30Sarato untuak apo pulo kami namuah ma-adok-i baha-yo di satiyok wakatu? 31Oih sudaro-sudaro! Dek kagadangannyo ati am-bo taradok iduik angkau, dek karano lah picayo kabake Isa Almasih, Tuhan kito. Itu mangkonyo ambo tahan ma-nangguang sansaro. 32Jikok itu hanyo mamikiekan elok buruak sacaro ma-nusia, apo ka-untuangannyo untuak ambo, nan lah bajuwang sa-olah-olah malawan binatang-binatang buweh di kota Efesus ko? Jikok iyo urang ma-ti indak ka di-iduikkan doh baliak, mako, labiah elok kito turuikkan pu-lo parumpamoan nan bakcando iko: ”Molah kito makan jo minun, sarato jo basanang-sanang, dek karano isuak kito kan ka mati juwonyo.” 33Tapi, ingek-ingeklah, jan sampai takicuah! Bagawua jo nan buruak, ma-rusak parangai nan elok. 34Nan kini-ko bi sadarlah, sarato jan dipabuwek juwo doso. Sapatuiknyo angkau musti bi malu, baraso di antaro angkau ado nan alun tawu jo Allah. 35Mungkin ado nan ka batanyo, ”Baa caronyo urang mati di-iduikkan ba-liak? Tubuah nan baa koh nan ka di-barikan kabake inyo tu, sasudah inyo tu di-iduikkan baliak?" 36pandie bana tu urang nan batanyo bakcando itu! Jikok angkau mananam bijo di dalam tanah, bijo tu indak ka tumbuah doh, jikok bijo tu alun mati talabiah dulu. 37Bijo nan angkau tanam di dalam ta-nah tu - mungkin bijo gandun, atau bijo-bijo nan lainnyo - hanyolah bijo tu sajo nan ka tumbuah, indak doh ka-sadonyo tinamannyo nan ka tumbuah isuak. 38Allah sandiri nan ka mam-barikan kabake bijo tu, bantuak nan elok manuruik pandangan Baliau, un-tuak tinaman tu. Untuak satiyok ma-cam bijo, Allah mambarikan bantuak sandiri-sandiri. 39Dagiang mukaluak-mukaluak nan banyawo, indak samo doh kasadonyo. Dagiang manusia balain dari dagiang binatang, sarato balain dari dagiang buruang, sarato balain dari dagiang ikan. 40Baitu pulo jo sagalo sasuatu nan ado di langik, sarato jo sagalo sasuatu nan ado di bumi. Sagalo sasuatu nan ado di langik, satiyok-tiyok inyo mam-punyoi bantuak, nan asiang pulo ran-caknyo, baitu pulo jo sagalo sasuatu nan ado di bumi. 41Rancaknyo mato-ari, indak samo doh jo rancaknyo bu-lan. Bintang-bintang asiang pulo ran-caknyo. Malahan satiyok-tiyok bintang, balain-lain pulo rancaknyo. 42Baitu pulo ka-adaannyo isuak, ji-kok urang-urang nan lah mati di-iduik-kan baliak. Tubuah nan dikubuakan tu, adolah tubuah nan bisa busuak, tapi, tubuah nan di-iduikkan baliak, adolah tubuah nan indak ka bisa bi-naso. 43pado wakatu tubuah tu diku-buakan, tubuah tu lah buruak, sarato lah lamah; tapi, pado wakatu inyo di-iduikkan baliak, inyo adolah tubuah nan lah rancak, sarato nan kuwaik. 44Pado wakatu dikubuakan, tubuah tu, tubuah dari dunia; tapi, sasudah inyo di-iduikkan baliak, mako, tubuah tu, tubuah nan dibari dek Roh Allah. Ado tubuah nan dari dunia, ado pulo tubuah nan dari Allah. 45Di Alkitauk tatulih bakcando iko, ”Manusia nan partamu, iyolah Adam, inyo manjadi mukaluak nan iduik, ” tapi, Adam nan tarakir, adolah Roh nan mambarikan iduik. 46Nan tibo labiah dulu, adolah nan batubuah, indak doh nan rohani. Nan rohani kudian datangnyo. 47Adam nan partamu, dijadikan dari tanah, ta-pi, Adam nan kaduwo barasa dari sa-rugo. 48Umaik mukaluak nan di dunia ko, adolah bakcando Adam nan par-tamu, nan dijadikan dari tanah, tapi, urang-urang sarugo adolah bakcando Baliau nan datang dari sarugo. 49Kito nan kiniko, samo jo bakcando Adam nan dijadikan dari tanah, tapi, isuak ki-to ka manjadi samo jo bakcando Baliau nan dari sarugo tu. 50Mukasuik ambo bakcando iko su-daro-sudaro: tubuah nan dijadikan da-ri darah jo dagiang ko, indak ka dapek doh masuak Karajaan Allah; sarato tu-buah nan bisa binaso ko, indak ka da-pek doh manjalani iduik nan kaka. 51Paratikanlah rasiyo ko: Indak kasa-donyo doh kito nan ka mati, tapi, kasa-donyo kito ka di-ubah. 52Kajadian tu ka tajadi jo sacaro mandabok, dalam saki-jok mato, pado wakatu tarumpik di-am-buih untuak nan tarakir. Dek karano, pado wakatu tadanga bunyi tarumpik tu, mako, urang-urang nan lah mati, ka di-iduikkan baliak jo tubuah nan indak bisa binaso, sarato kito kasadonyo ka di-ubah. 53Tubuah kito nan bisa mati ko, musti diganti jo tubuah nan indak bisa binaso, sarato tubuah nan dari dunia, musti diganti jo tubuah nan dari saru-go. 54Jikok tubuah nan bisa mati ko, lah diganti jo tubuah nan indak bisa binaso, sarato tubuah nan dari dunia lah diganti jo tubuah nan dari sarugo, mako, pado wakatu itu barulah tajadi, apo nan tatu-lih di Alkitauk, ”Mauik lah dipunahkan; kamanangan lah dipadapek!” 55”Oih mauik, dimanyo kamanangan angkau? Oih mauik, dimanyo sangek angkau?” 56Sangek mauik iyolah doso, sa-rato doso manjalankan kuwasonyo malalui paratuaran ugamo. 57Tapi, syukur kabake Allah; Baliau lah mambarikan kamanangan kabake kito, malalui Isa Almasih Tuhan kito! 58Dek karano itu, sudaro-sudaro nan ambo kasiahi, andaklah angkau kuwaik, sarato jan lamah. Bakarajolah taruih untuak Tuhan jo sacaro basung-guah-sungguah, dek karano angkau tawu, baraso kasadonyo nan angkau karajokan untuak Tuhan tu, ado bu-wahnyo.
min_Latn